als_Latn dik_Latn sag_Latn
PDSH: 100 ditë qeveri, 100 ditë turp për BDI-në
PDSH-ja e cilësoi si një manifestim të turpit, 100 ditëshin e qeverisjes së BDI-së. Nga partia e Thaçit theksuan se diskriminimi i shqiptarëve vazhdon edhe më tej të përbëjë rutinë në qeverisjen e BDI-së.
“Dënime kapitale, burgim deri në vdekje për shqiptarët e akuzuar për rastin “Monstra”, dënime maksimale për protestuesit, djegie e pronave të shqiptarëve, rrahje e shqiptarëve, diskriminim i përditshëm institucional ndaj shqiptarëve, që paraqet përditshmëri dhe rutinë për qeverinë ku bën pjesë BDI”, deklaroi Luan Tresi, zëdhënës i PDSH-së.
Sipas Tresit, në vend të integrimit të Maqedonisë në NATO, për këto 100 ditë BDI arriti të thellojë vetëm bashkëpunimin me Serbinë.
“Në Samitin e NATO-s, Maqedonia as që u përmend, e lere më të flitet për anëtarësim. Të mos harrojmë që Ali Ahmeti e dha peshqesh gjuhën shqipe për në NATO, sikur shqipja të ishte pengesë për anëtarësim! As NATO, as gjuhë shqipe!Në këto 100 ditë kishte thellim edhe më shumë të bashkëpunimit me Serbinë me nënshkrimin për finalizim të marrëveshjes, për përfaqësi të përbashkëta diplomatiko-konzulare”, tha Luan Tresi, zëdhënës i PDSH-së.
Nga PDSH-ja gjithashtu vlerësojnë se gjendja e rëndë e shqiptarëve në të gjitha sferat, dëshmon pozitën e mjerueshme të BDI-së, ku gjithçka varet nga vullneti i kryeministrit Nikolla Gruevski.
Semra Jakupi
als_Latn als_Latn als_Latn als_Latn als_Latn als_Latn als_Latn